**«Ұлы өнертапқыштыққа алғашқы қадам»**

 **инновациялық идеялардың республикалық байқауын**

**өткізу ережесі**

**1. Жалпы ережелер**

1. «Ұлы өнертапқыштыққа алғашқы қадам» инновациялық идеялардың республикалық байқауын (бұдан әрі – Байқау) өткізу ережесі оның мақсатын, міндеттерін, өткізу тәртібін және қаржыландыруды анықтайды.

2. Байқаудың мақсаты: білім алушыларға ғылым мен техниканың әр түрлі облысындағы, өнертапқыштық, зерттеу жұмыстарына тарту, талантты балаларға қолдау көрсету, тұлғаның шығармашылық құзыреттілігінде бәсекелестік артықшылықтарын қалыптастыру.

3. Байқаудың міндеттері:

1. білім алушылардың шығармашылығын, танымдылығын, интеллектуалды бастамаларын белсендіру;
2. білім алушылардың ғылыми-зерттеу істеріне қызығушылығын дамыту;
3. техникалық шығармашылық және өнертапқыштық облысында оқитын дарынды оқушылардың таланттыларын анықтау
4. инновациялық өнертабыстар мен ғылыми-зерттеу облысында, шығармашылық жұмыстарды командамен орындаудың жаңа тәсілдері құзыреттілігін қалыптастыру;
5. іс-шаралар арқылы қосымша білім алуға балалардың санын көбейту мақсатында.

4. Байқауды Республикалық қосымша білім беру оқу-әдістемелік орталығы Қазақстан Республикасы Білім және ғылым министрлігінің тапсырмасы бойынша өткізеді.

5. Байқаудың әділ қазылар алқасының құрамын Қазақстан Республикасы Білім және ғылым министрлігі қалыптастырады.

6. Байқауды ұйымдастырушылар ұйымдастыру комитетінің құрамын қалыптастырады.

**2. Байқауды өткізу уақыты және орны**

7. Байқау **2018 жылғы 2-3 қарашада** Шығыс Қазақстан облысы, Өскемен қаласында өткізіледі. Қатысушылардың келу күні – 2018 жылғы 1 қараша, қайту күні – 4 қараша күні.

8. Облыстардың, Астана және Алматы қалаларының білім басқармалары басшыларының қолы қойылған байқауға қатысу туралы өтінім (1-қосымша) **2018 жылғы 1 қазанға дейін** келесі мекенжай бойынша: 000010 Астана қ., Мәңгілік ел, 8, ҚР БҒМ, bibi.abilkarimova@mail.ru электронды поштасына қабылданады, телефондары: 8 (7172) 74-22-87, 74-22-95.

9. Өтінімге қоса мыналар тіркеледі:

1) **Байқаудың облыстық (Астана и Алматы – қалалық) кезеңдері жеңімпаздарының** жәнетоп жетекшілерінің **Республикалық байқауға қатысуы үшін жолдау туралы** білім басқармасы басшысының бұйрығының көшірмесі;

2) қатысушылар туралы мәлімет (Т.А.Ж., туған жылы, сыныбы, оқу орны және білім беру ұйымының мекенжайы, тұрғылықты мекенжайы, телефоны, номинациясы, жұмыстың тақырыбы, топ жетекшілерінің аты-жөні, қызмет орны, лауазымы, ұялы телефондары);

3) қатысушылардың және топ жетекшілерінің жеке басын куәландыратын құжаттардың көшірмелері;

4) байқауға қатысушылардың орындайтын бағдарламалары.

1. **Байқауға қатысушылар**

10. Байқауға облыстық, Астана және Алматы қалалық жарыстардағы жарыс кезеңдерінің жеңімпаздары - жалпы орта, қосымша, техникалық және кәсіптік білім беру ұйымдарының білім алушылары қатысады.

Байқауға қатысушылардың жас мөлшері: 11-17 жас (18 жасқа дейін).

11. Топ құрамында әр облыстан, Астана және Алматы қалаларынан - 10 адам (9 білім алушы және 1 жетекші).

12. Топ жетекшілеріне Байқауды өткізу жеріне дейін жету кезіндегі, Байқауды өткізу кезіндегі және тұрғылықты жерлеріне қайту кезіндегі қатысушылардың өмірі мен денсаулығының қауіпсіздігіне жауапкершілік жүктеледі.

Байқауды өткізу орнына дейін жету кезінде, Байқауды өткізу барысында және тұрғылықты жерлеріне кері қайту кезінде топтың әр қатысушысы заттарының сақталуына өзі жауапты.

13. Топ жетекшісінде өзімен бірге келесі құжаттар болуы тиіс:

1) білім алушылар және команда жетекшілерінің облыстық, Алматы және Астана қалаларындағы жарыс кезеңдерінің қортындысы бойынша, Байқауға қатысу үшін жолданғаны туралы білім басқармасы басшысы бұйрығының көшірмесі;

2) қатысушылар туралы мәлімет (Т.А.Ж., туған жылы, сыныбы, білім оқу орны және білім беру ұйымының мекен жайы, тұрғылықты мекен жайы, телефон, номинациясы, жұмыс тақырыбы, топ жетекшісінің аты-жөні, қызмет лауазымы,ұялы телефоны);

3) барлық қатысушылардың және топ жетекшілерінің жеке басын куәландыратын құжаттар, туу туралы куәлігі ( төлқұжат (паспорт)) көшірмесі

4) дәрігердің қолы және мөрімен физикалық ауыртпалықтарға рұқсат берілгенін растайтын және денсаулығының жағдайы жөніндегі анықтамасы

5) фотосуреті бар және білім беру ұйымының мөрімен расталған оқу орнынан анықтамасын;

6) команданың сақтандыру полисі;

7) делегация жетекшілерінің іс-сапар куәлігі.

8) ата-аналарының нотариус бекіткен сенімхаты.

14. Әр облыстың, Астана және Алматы қалалары делегацияларының киімдерінде ерекше элементтері: галстук, кепка, бейсболка, эмблема және т.б., сондай-ақ жеке гигиена заттары болуы тиіс.

**4. Байқауды өткізу шарты және тәртібі**

15. Бұқаралық іс-шараларға қатыстыру арқылы балаларды қосымша біліммен қамтуды арттыру үшін Байқау екі кезеңде өткізіледі:

1) бірінші кезең (іріктеу) – өңірлік:

мектепішілік Байқау;

аудандық (қалалық) байқау;

облыстық, Астана және Алматы қалалық.

2) екінші кезең (қорытынды) – республикалық байқау.

16. Бірінші өңірлік (іріктеу) кезеңді өткізу мерзімі аудандық (қалалық), облыстардың, Астана және Алматы қалаларының білім басқармалары басшыларының бұйрықтарымен анықталады.

17. Байқауға келесі номинациялар бойынша жекелеген жұмыстар қабылданады:

**1) автокөліктің қолданыстағы модельдерін әзірлеу саласындағы техникалық құрастыру**  (автобустар, жеңіл көлік, жүк көлігі, арнайы техника, тәжірибелік модельдер және жол таңдамайтын көліктер);

**2)** **өндіріс саласындағы техникалық құрастыру** (станок жабдықтары, техникалық ойыншықтарды қоса алғанда әр түрлі техникалық нысандар моделдері, оның ішінде дәстүрлі емес материалдардан (қағаз-пластиктен және т.б.) жасалған тәжірибелік модельдер);

**3)** **ауыл шаруашылық техникалар мен жабдықтар саласындағы техникалық құрастыру** (трактор модельдері, комбайн, тұқым сепкіш, жүк тиегіш және жүк түсіргіш, шөмеле үйетін машина, ауыл шаруашылық кешендері, тәжірибелік модельдер және т.б.);

**4)** **әскери техника саласындағы техникалық құрастыру** (танк, зеңбірек, бронетранспортер, әуеқорғаныс құрылғылары, тәжірибелік модельдер тапаншадан, қарудан, автоматтан және т.б. басқа);

**5) су көлік саласындағы техникалық құрастыру** (ауа жастықшалы кеме моделі, кеме, яхта, гидроплан, катер, қайық, тәжірибелік модельдер және т.б.);

**6)** **құрылыс облысындағы жобалар** (тұрғын үй макеттері, әкімшілік ғимараттар, коттедждер, кешендер, спорттық ғимараттар, вокзалдар, порттар, аэродромдар, сауда орталықтары және т.б.);

**7) жылу энергетикасы, электр энергетикасы, баламалы энергетика саласындағы жобалар** (ядролық энергетика және жылу физикасы; альтернативті және көміртекті емес энергетика; энергия үнемдеуші технологиялар; отын өндіру және өңдеу; радиоактивті қалдықтарды сақтау және утилизациялау технологиясы);

**8) авиация саласындағы жобалар:** авиациялық техника әзірлеу саласындағы жобалар және модельдер (ұшақтар, тікұшақтар, пилотсыз ұшатын аппараттар, экранопландар, гидроұшақтар, амфибиялар және т.б.);

**9) космонавтика және аэрокосмос техникасы саласындағы жобалар**: космос техникасын әзірлеу саласындағы жобалар және модельдер (зымыранды жүйелер, космос станциялары, спутниктер, аппараттар және т.б.), зымыран құрастыру (космос кемелері, зымырандар және ілеспелі техника).

Жобаны қорғау уақыты – демонстрациялық материалдарды (макеттер, модельдер, видеолар және т.б.) қолдана отырып **5-7** минут.

Барлық номинация бойынша әр делегация үшін өнертапқыштық және зерттеу жұмыстарын орындау міндетті шарт болып табылады.

**5. Қатысушыларды марапаттау**

18. Байқауға қатысушыларды кәсіби қазылар алқасы бағалайды. Әділ қазылар алқасы жұмысты бағалау өлшемдеріне сәйкес 10-балдық жүйемен бағалайды. Әділ қазылар шешімі хаттамамен ресімделеді.

19. Байқаудың жеңімпаздары дипломдармен және сыйлықтармен марапатталады. Байқаудың барлық қатысушыларына сертификаттар табысталады.

20. Республикалық байқау жеңімпаздарының педагогтеріне алғыс хаттар табысталады.

**6. Байқауды қаржыландыру**

21. Байқаудың өңірлік кезеңдерін жергілікті атқарушы органдар қаржыландырады.

22. Байқауға қатысушылардың іс-шара өткізілетін жерге жететін және қайтатын жол ақысы және жолдағы тамақтануы байқауға жіберуші жақтың тарапынан төленеді.

23. Байқау кезіндегі қатысушылардың жатын орны және тамақтану шығыстары, Байқауды өткізуге және ұйымдастыруға шығыстар республикалық бюджет есебінен қамтамасыз етіледі.

1-қосымша

**«Ұлы өнертапқыштыққа алғашқы қадам» инновациялық идеялар Республикалық байқауына қатысуға өтінім**

|  |  |  |
| --- | --- | --- |
| 1 | Білім беру ұйымы |  |
| 2 | Жетекшінің Т.А.Ә. |  |
| 3 | Жетекшінің байланыс телефоны |  |
| 4 | Қатысушылар саны |  |
| 5 | Жобаның аталуы |  |
| 6 | Жобаның бағыты |  |
| 7 | Ұзақтығы |  |

2-қосымша

**Жұмысқа аннотация**

Ұйым \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Номинация атауы\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ұсынатын жұмыс тақырыбы \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Қатысушының аты-жөні \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Жетекшінің аты-жөні \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Қысқаша сипаттама\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Негізгі сипаттама\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Жаңалығы\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_